
Da li je zabranjeno izricati samohvalu ?


* 
* 
* 
* 
* 
* 
* 

 
Da li je zabranjeno izricati samohvalu ?

Uzvišeni Allah rekao je: “Zar ne vidiš one koji sebe smatraju od grijeha čistim? Međutim, Allah oslobađa od grijeha onoga koga On hoće, i nikome se neće, ni koliko trun jedan, nepravda učiniti. Pogledaj kako izmišljaju laž o Allahu. A to je dovoljno da se teško ogriješe.” (En-Nisa, 49) Također je rekao: “Zato se ne hvališite bezgrešnošću svojom – On dobro zna onoga koji se grijeha kloni.” (En-Nedžm, 32)


Ebu Hurejra, radijallahu anhu, prenosi da je Zejnebi bilo ***[ime](https://pitajucene.com/search/ime/questions/ "Pretraži pitanja o imenima")*** Berra, 539 pa se govorilo da se ona tim imenom hvali, i Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, nadjenuo joj je ime Zejneb.


Muhammed b. Amr b. Ata pripovijeda da je svojoj kćerki dao ime Berra i Zejneba b. Ebu Selema obavijestila ga je da se i ona zvala Berra, pa je Resulullah, sallallahu alejhi ve sellem, zabranio nadjevanje tog imena rekavši: “Ne hvalite se bezgrešnošću, Allah zna ko je dobar među vama!” “Koje ćemo joj ime onda nadjenuti?”, upitaše, a on odgovori: “Zejneba. ”


Propisi u vezi s poglavljem:


Prvo, zabranjeno je da čovjek hvali sam sebe jer time tvrdi da su primljena njegova dobra djela.


Drugo, zabranjeno je nadijevati imena koja upućuju na hvaljenje samoga sebe, kao, naprimjer, Berra, Džemaluddin, Tadžuddin itd.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


